Sfide al ultin vôt pal prin premi, assegnât de jurie internazionâl, che e à premiât la cjantautore frisone Janna Eijer e il so toc 1 klap.Vincidôrs assolûts dal premi dal public (sedi chel presint in sale, sedi chel che al à votât on line sul sît www.liet.nl) i cravuats dal Burgenland Coffeschock Company.
Intun Teatri “Zuan di Udin” folcjât fin ae tierce galarie, si è concludude sabide di sere la edizion 2011 dal Liet International, il festival musicâl plui impuartant a nivel european dedicât ae musiche in lenghe minoritarie.
Sul palc si son alternâts 12 grups in rapresentance di ancjetantis lenghis e regjons di Europe. La serade si è vierte cuntun regâl inspietât: une version splendide di “Tu tramontis” fate dai Mitili FLK insiemi a Lino Straulino e cierts elements dai Luna e un Quarto.
La jam session e à dât principi a une serade musicâl di cualitât ecelente, condote in maniere magjistrâl di Karolina Cernic e Michele Polo che a àn savût presentâ grups, lenghis e gjenars musicâi alternant lenghe furlane e inglese.
I vêrs protagoniscj dopo, a àn cjapât e inmagât il public cu lis lôr performance. A àn viert il concors i Noid, grup interessant kareliano che al unìs lis sonoritâts de lenghe veps ae energjie dal rock plui contemporani. E’ stade dopo la volte di Rezia Ladine, zovin cjantant jazz dal cjanton svuizar dai Grisons, che al à inmagât il public cu la sô vôs intense.
La energjie al stât pûr dai Coffeschock company al à scjassât il Teatri, compliçs ancje i di là sessante supperter rivâts in maniere direte dal Burgenland. Atmosferis plui soft e rangjament tant perfet cun Priska e la sô “Hajira”. Dal Friûl si è passâts dopo aes atmosferis scozesis cui Macanta: sîs elements che a tornin a interpretâ la musiche gaeliche doprant i stumenti de tradizion. I sami Rollfa, invezit, a àn inmagât il public cuntune version tant moderne e contaminade, dal joik, il cjant tradizionâl sami de Laponie.
Infin, la gare si è sierade cui ritmis irlandês di Aoife Scott silabâts di violin e percussions. Il spietâ par cognossi i nons dai doi vincidôrs e je stade jemplade di une esibizion inedite di hip hop: mc’s e breakdancers a àn scjassât il foyer dal teatri. Furlan, sart, ocitan e frison si son messedâts e amalgamâts sul palc a dimostrazion di cetant che vitâi, universâls e versatilis a sedin chestis lenghis. Infin lis premiazions. Sfide al ultin vôt pal prin premi, assegnât de jurie internazionâl, che e à premiât la cjantautore frisone Janna Eijer e il so toc 1 klap. Seconts dome cun doi ponts di distac i udmurti Silent Woo Gore.Vincidôrs assolûts dal premi dal public (sedi chel presint in sale, sedi chel che al à votât on line sul sît www.liet.nl) i cravuats dal Burgenland Coffeschock Company.
I premis a son stâts consegnâts dal president de ARLeF, dott. Lorenzo Zanon, e di mr. Alexey Kozhemyakov, Cap de Segretarie de Cjarte europeane pes lenghis regjonâls o minoritariis dal Consei di Europa. La serade e je stade un grant sucès, a dimostrazion de professionalitât dai organizadôrs (Radio Onde Furlane e Cooperative Il Cjamp), ma soredut a dimostrazion de vitalitât des lenghis minoritariis europeanis.
Apontament al an prossim cul Liet International 2012.
After a wonderful evening, those are the results of Liet International: the winner is:
Janna Eijer – Fryslan – 83 points
followed by
Silent Woo Gore – Udmurtian – 81
Coffeeshock Company – Croatian – 80
Macanta – Gaelic – 77
Siroka - Basque – 70
Coffeeshock Company won also the public award.
Thank you from all of the staff and from Radio Onde Furlane.
See you at next Liet International!
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn fra_Latn eng_Latn nso_Latn eng_Latn gla_Latn bug_Latn eng_Latn eng_Latn eng_Latn